Talning á þeim fjölda erlendra ferðamanna á Keflavíkurflugvelli hefur verið lykilbreyta í íslenskri ferðaþjónustu og þar með ein helsta vísbendingin um stöðu helstu útflutningsgreinar landsins . Nú hefur talningnunni verið breytt . 13. nóvember 2019 Ferðamenn við Námaskarð . Mynd : Island.is Um 36 þúsund færri erlendir farþegar flugu frá Keflavíkurflugvelli í októbermánuði síðastliðnum . Hlutfallslega nemur samdrátturinn 18,4 prósentum . Munar mest um fækkun Bandaríkjamanna enda fækkaði brottförum þeirra fækkaði um 25 þúsund um 42 prósent milli ára frá sama tíma í fyrra . Þetta kemur fram í tilkynningu frá Ferðamálastofu en þar segir jafnramt að þann 1. október hafi verið gerðar breytingar á fyrirkomulagi talningar brottfararfarþega eftir þjóðerni á Keflavíkurflugvelli . Í stað handtalningar á öllum farþegum á leið úr landi verður þjóðernasamsetning framvegis metin út frá kerfisbundnu úrtaki . Gamla aðferðin hefur verið notuð síðustu sjö áratugi . Aðspurður um þessa breytingu þá segir Jakob Rolfsson , hjá Ferðamálastofu , að ferðamannatalningin hafi verið samstarfsverkefni stofnunarinnar og Isavia . Nú í sumarlok hafi fulltrúar Isavia aftur á móti tilkynnt að hið opinbera fyrirtækið myndi ekki lengur taka þátt í kostnaði við talningu og vildi hætta nú þegar . „ Við gengum þá frá samkomulagi um að halda áfram út september með hefðbundnum hætti . Í nýliðnum október bar Ferðamálastofa hins vegar ein kostnað við talninguna og þar með urðum við að hætta að telja alla ferðamenn og í staðinn treysta á úrtök , ” segir Jakob . Hann bætir því að það sé mat sérfræðinga Ferðamálastofu að nýja aðferðin komi vel út þó vissulega verði skekkjan einhver en þó lítil . „ Aftur á móti er eftirsjá í fyrri aðferð enda hefur hver einasti ferðamaður verið talinn samkvæmt henni síðan 1949 . Og í ljósi þess langa tíma hefði verið ákjósanlegt að Isavia hefði gefið okkur lengri tíma til að finna aðra leið . Þetta er líka mikilvægasti mælikvarðinn í íslenskri ferðaþjónustu og hann er notaður við talnagerðir hjá Hagstofu og Seðlabanka og víðar . Þetta mun því hafa einhver áhrif á hagtölugerð fyrir Ísland í heild sinni , ” segir Jakob . Hjá Isavia fást þau svör að meðal annars niðurskurður sé ástæðan fyrir því að fyrirtækið dregur sig út úr samstarfinu um talningu á ferðafólki . „ Isavia lét gera greiningu á nýrri talningaraðferð og var niðurstaðan að hún kæmi ekki niður á gæðum gagnanna . Því töldum við ekki ástæðu til að bíða , sér í lagi í ljósi breyttra rekatraraðatæðna á Keflavíkurflugvelli . Með þessu sparast um 50 milljónir á ári , ” segir Guðjón Helgason , upplýsingafulltrúi Isavia . „ Það var mat okkar að kostnaður við þessa talningu væri ekki réttlætanlegur miðað við sparnað hjá Isavia á síðustu mánuðum . Þess vegna fórum við þess á leit við Ferðamálastofu að taka þetta yfir alfarið og setja upp aðferðafræði sem myndi ná eins vel utan um þjóðernisfjöldann eins og hægt er . Það hefur nú verið gert og fær Ferðamálastofa aðstöðu hjá okkur til talningarinnar ásamt rauntölum okkar um fjölda brottfararfarþega í hverjum mánuði , ” bætir Guðjón við . Kostnaður Ferðamálastofu vegna talningarinnar á Keflavíkurflugvelli hefur numið 10 milljónum á ári . Áfram er gert ráð fyrir þeirri upphæð . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is